Краток опис на проектот

Нашиот тим одлучи да изработи веб страна која ќе ги прикажува сите маркети во општина Центар. Целта на оваа веб страна е да им овозможи полесен преглед на продуктите кои имаат попуст. На овој начин сакаме да им го олесниме купувањето во време на пандемија, а воедно и корисниците да заштедат дел од нивните финансиски средства.

Корисниците ќе можат во полето за пребарување да внесат посакуван продукт и системот да им ја врати најдобрата понуда. На веб страната ќе бидат прикажани сите понуди кои се достапни во моментот по хронолошки редослед и нивната цена. Системот ќе има можност и за приказ на најблискиот маркет до локацијата која ќе ја внесе корисникот.

Доколку корисникот сака да го пронајде одредениот маркет, со кликнување на неговото лого веб страната ќе прикаже мапа на која ќе бидат обележани локациите на бараниот маркет. По пребарувањето корисникот има опција да одбере онлајн нарачката со што нарачаните продукти ќе му бидат доставени до внесената локација.